Kitalpha - Wikipedia
Kitalpha se ligging (in die rooi sirkel).
Bayer-naam Alpha Equulei
Spektraaltipe G7III + kA3hA4mA9
Regte klimming 21h 15m 49.43192s
Deklinasie +5° 14′ 52.2430″
Skynmagnitude (m) 3,919
Absolute magnitude (M) 0,17 (0,71 + 1,18)
Massa (M☉) A: 2,3
Radius (R☉) A: 9,2
Ligsterkte (L☉) A: 52,5
Ouderdom (jaar) B: 740 miljoen
Temperatuur (K) A: 5 100
B: 8 150
Rotasiespoed (km/s) A: 20
8 Equulei, HR 8131, HD 202447, BD +04 4635, HIP 104987, SAO 126662, FK5 800, GC 29735
Kitalpha (ook bekend as Alpha Equulei of α Equ) is die helderste ster in die sterrebeeld Vul (Equuleus). Dit is 190 ligjare van die Son af.
Die ster se Bayer-naam is "Alpha Equulei" en sy Flamsteed-naam "8 Equulei". Die tradisionele naam, "Kitalpha", kom van die Arabiese قطعة الفرس qiṭ‘a(t) al-faras, "’n deel van die perd".
In 2016 het die Internasionale Astronomiese Unie se sternaamwerkgroep (WGSN) die naam "Kitalpha" vir die ster goedgekeur
Die gesamentlike klassifikasie van α Equ is ’n G-tipe reusester met ’n skynbare magnitude van 3,92, maar dit is ’n dubbelster. Die primêre komponent is ’n G7-reus wat ’n ligsterkte van sowat 50 keer dié van die Son het. Sy oppervlaktemperatuur is 5 100 K en sy radius 9,2 keer die Son s’n.
Die sekondêre ster is ’n A-tipe hoofreeksster met ’n ligsterkte van sowat 26 keer die Son s'n. Dit het ’n oppervlaktemperatuur van 8 150 K en ’n radius van 2,6 sonradiusse. Dit is ’n chemies buitengewone Am-ster.
Die twee sterre wentel elke 988 dae in ’n sirkulêre wentelbaan om mekaar. Volgens hulle wentelsnelhede is hulle massas onderskeidelik 2,3 en 2 sonmassas.
↑ 1,00 1,01 1,02 1,03 1,04 1,05 1,06 1,07 1,08 1,09 1,10 1,11 1,12 (2002) “Composite spectra Paper 11: α Equulei, an astrometric binary with an Am secondary”. Monthly Notices of the Royal Astronomical Society 330 (2): 288. doi:10.1046/j.1365-8711.2002.05030.x.
↑ 2,0 2,1 (2007) “Validation of the new Hipparcos reduction”. Astronomy and Astrophysics 474 (2): 653–664. doi:10.1051/0004-6361:20078357. Vizier catalog entry
↑ 3,0 3,1 3,2 (1984) “Standardization of Broadband Photometry of Equatorial Standards”. South African Astronomical Observatory Circulars 8: 59.
↑ Pizzolato, N.; Maggio, A.; Sciortino, S. (September 2000), "Evolution of X-ray activity of 1-3 Msun late-type stars in early post-main-sequence phases", Astronomy and Astrophysics 361: 614–628, Bibcode: 2000A&A...361..614P
↑ (1999) “Spectral classifications in the near infrared of stars with composite spectra. III. Study of a sample of 137 objects with the Aurelie spectrograph”. Astronomy and Astrophysics Supplement 134 (3): 473. doi:10.1051/aas:1999444.
Koördinate: 21h 15m 49.43192s, +05° 14′ 52.2430″
Ontsluit van "https://af.wikipedia.org/w/index.php?title=Kitalpha&oldid=2013179"
Die bladsy is laas op 10 Julie 2019 om 15:10 bygewerk.